

REPUBLIKA HRVATSKA

KRAPINSKO ZAGORSKA ŽUPANIJA

OPĆINA VELIKO TRGOVIŠĆE

OPĆINSKO VIJEĆE

KLASA: 024-01/23-01/11

UR.BROJ: 2140-30-01/05-23-3 **-**

Veliko Trgovišće, 06.06.2023.

Na temelju članka 89. Zakona o proračunu („Narodne novine“ broj: 144/21.) i članka 35. Statuta općine Veliko Trgovišće („Službeni glasnik KZŽ“ broj: 23/09, 8/13, 06/18, 17/20, 8/21. i 30/21.-proč.tekst) Općinsko vijeće općine Veliko Trgovišće na 14. sjednici održanoj dana 06. lipnja 2023. godine donijelo je

**O D L U K U**

**o godišnjem izvješću o izvršenju Proračuna za 2022. godinu**

Članak 1.

Godišnje izvješće o izvršenju Proračuna općine Veliko Trgovišće za 2022. godinu sadrži:

1. opći dio Proračuna koji čini Račun prihoda i rashoda prema ekonomskoj klasifikaciji, prema izvorima financiranja i prema funkcijskoj klasifikaciji i Račun financiranja na razini odjeljka ekonomske klasifikacije i prema izvorima financiranja, te preneseni manjak prihoda nad rashodima,
2. posebni dio Proračuna po organizacijskoj i programskoj klasifikaciji te razini odjeljka ekonomske klasifikacije,

3. obrazloženje godišnjeg izvješća o izvršenju proračuna

4. posebna izvješća o izvršenju proračuna koji se sastoji od izvješća o korištenju proračunske zalihe, izvješća o korištenju sredstava fondova Europske unije, izvješće o zaduživanju na domaćem i stranom tržištu novca i kapitala, izvješću o danim zajmovima i potraživanjima po danim zajmovima, izvješću o danim jamstvima i plaćanjima po protestnim jamstvima i izvješću o stanju potraživanja i dospjelih obveza te o stanju potencijalnih obveza po osnovi sudskih sporova.

Članak 2.

Izvršenje Proračuna prema članku 1. ove Odluke prikazano je u Izvještaju koji se prilaže ovog odluci i čini njezin sastavni dio.

Članak 3.

Ova odluka stupa na snagu prvog dana od dana objave, a objavit će se u Službenom glasniku KZŽ.

PREDSJEDNICA

OPĆINSKOG VIJEĆA Štefica Kukolja, ing.građ